เงินบาทแกว่งแคบ กรอบพรุ่งนี้ 32.40-32.55
ค่าเงินบาทปิดตลาดเย็นนี้ (2 เม.ย.) ที่ระดับ 32.47 บาท/ดอลลาร์ ใกล้เคียงกับช่วงเช้าที่เปิดตลาดที่ระดับ 32.48/50 บาท/ดอลลาร์ เงินบาทวันนี้เคลื่อนไหวตามภูมิภาค โดยระหว่างวันเงินบาทไปทำโลว์ที่ระดับ 32.43 บาท/ดอลลาร์ และทำไฮที่ระดับ 32.50 บาท/ดอลลาร์
2 เม.ย. 2558

นักบริหารการเงิน เปิดเผยถึงค่าเงินบาทปิดตลาดเย็นนี้ (2 เม.ย.) ที่ระดับ 32.47 บาท/ดอลลาร์ ใกล้เคียงกับช่วงเช้าที่เปิดตลาดที่ระดับ 32.48/50 บาท/ดอลลาร์ เงินบาทวันนี้เคลื่อนไหวตามภูมิภาค โดยระหว่างวันเงินบาทไปทำโลว์ที่ระดับ 32.43 บาท/ดอลลาร์ และทำไฮที่ระดับ 32.50 บาท/ดอลลาร์
“ระหว่างวันปรับตัวในกรอบแคบๆ ก่อนจะอ่อนค่ามาใกล้ช่วงเปิดตลาด ขณะที่นักลงทุนรอดูการประกาศตัวเลขการจ้างงานนอกภาคเกษตรกรรมของสหรัฐในช่วงปลายสัปดาห์นี้ โดยคาดการณ์ว่าตัวเลขไม่น่าจะดี เช่นเดียวกับตัวเลขการจ้างงานของภาคเอกชนสหรัฐที่ประกาศเมื่อคืนนี้” นักบริหารการเงินกล่าว
ทั้งนี้ คาดวันงินบาทพรุ่งนี้เจะเคลื่อนไหวอยู่ในกรอบ 32.40-32.55 บาท/ดอลลาร์
 
ที่มา: สำนักข่าวอินโฟเควสท์